PPKE BTK

**PÁZMÁNY SZENIOR EGYETEM**

2016 őszi szemeszter

**A RÓMAI ÖRÖKSÉG**

*Tudományág:* nyelvtudomány, történelemtudomány, jogtudomány, irodalomtudomány, régészet

Kurzus leírása:

Habár Róma nyugati fele 476-ban megdőlt, a latin világ, a római birodalom öröksége továbbélt és napjainkban is meghatározza Európa – és az egész világ – kultúráját. Ma Európában több, mint 200 millió újlatin nyelvű ember él, világszerte pedig közel 800 millió ember beszél anyanyelveként vagy második nyelveként egy újlatin idiómát. A nyelv, mint a tudomány nyelve (ma már csak terminus technicusokban vagy fajok besorolásában), vagy a kereszténység 2000 éves kultúrájának liturgikus nyelveként (paternoster) ma is él. A római örökség azonban ott van a helységneveinkben is, meghatározza a településszerkezetet, a kormányzati formákat, a jogrendszereket, történeti gondolkodásunkat, identitásunkat. A rómaiak épített emlékeinek jó része napjainkig fennmaradt, városképeinket meghatározó kulturális örökségként. A római kultúra: az irodalom, a zene, a művészetek plasztikus ágai, a játékok, a versenyek, a viselkedési szabályok és magatartásminták, vagy akár a naptár, a keresztnevek, vagy épp az írásjegyek éppúgy hozzá tartoznak ehhez az örökséghez, mint a társadalmi szerepeket meghatározó nevelés, az erkölcs, az oktatás, a nevelés intézményei. A latin világ közvetlen örökösei, ha tetszik, leszármazottai köztünk élnek, és ebből az örökségből jut a germán, szláv, magyar, török, arab és más nyelvű népeknek is. Kurzusunk ennek a hihetetlenül sokrétű örökségnek a diszciplináris határokon átnyúló számvetésére vállalkozik, Dr. Botos Máté vezetésével, az egyes alkalmakhoz kapcsolódó szakértők előadásaival.

Az előadások **keddi** napokon 17.30 órakor kezdődnek és 19.00-kor fejeződnek be.

|  |  |  |
| --- | --- | --- |
| Dátum | A kurzus előadásai | Előadó |
| Szept.20. | A római irodalom utóélete | Dr. Takács László |
| Okt.4 | A latin nyelv továbbélése | Dr. Cser András |
| Okt.18. | A latin világ: helyek és nevek | Dr. Forisek Péter |
| Nov.8. | A római jog és az intézményrendszer | dr. Radványi Anna |
| Nov.22. | A római oktatási rendszer és a műveltségeszmény | Dr. Gloviczki Zoltán |
| Dec.13. | Az épített örökség: Róma régészeti emlékei | Dr. Beszédes József |